smcproject/ml-wiki-sentences huggingface dataset:
അതുകൊണ്ടു തന്നെ ഇത്തരത്തിൽ ഒരു കളിക്കാരനെ പുറത്താക്കുന്നതിൻ മങ്കാദഡ് എന്ന് വിളിക്കുന്നു.
വിനേഷ് ഫോഗാട്ട് ഇംഗ്ലീഷ് വിലാസം https://ml.wikipedia.org/wiki/Vinesh_Phogat
2014   ഗ്ലാസ്‌കോ  കോമൺവെൽത്ത് ഗെയിംസിൽ 48 കിലോഗ്രാം ഫ്രീസ്‌റ്റൈൽ ഗുസ്തിയിൽ സ്വർണ മെഡൽ ജേതാവ് ആയ  ഇന്ത്യൻ വനിതാ ഗുസ്തി താരമാണ് വിനേഷ് ഫോഗാട്.
2010ലെ കോമൺവെൽത്ത് ഗെയിംസിൽ 55 കിലോഗ്രാം ഫ്രീസ്‌റ്റൈൽ ഗുസ്തിയിൽ സ്വർണ മെഡൽ ജേതാവ് ആയ ഗീത ഫൊഗാഗാട്ടും അതേ മത്സരത്തിൽ 51 കിലോഗ്രാം ഫ്രീസ്‌റ്റൈൽ ഗുസ്തിയിൽ വെള്ളി മെഡൽ നേടിയ ബബിത കുമാരിയും ഇവരുടെ പിതൃസഹോദരനും മുതിർന്ന ഒളിമ്പിക് കോച്ചും ഗുസ്തി താരവുമായിരുന്ന മഹാവിർ സിങ് ഫോഗാട്ടിന്റെ മക്കളാണ്‌.
1994 ഓഗസ്റ്റ് 25ന് ഹരിയാനയിലെ ബലാലിയിൽ ഗുസ്തിതാരം മഹാവീർ സിംഗ് ഫോഗട്ടിന്റെ ഇളയ സഹോദരൻ രാജ്പാലിന്റെ മകളായി ജനിച്ചു.
നേട്ടങ്ങൾ 2014ൽ ഗ്ലാസ്‌ഗോവിൽ നടന്ന കോമൺവെൽത്ത് ഗെയിംസിൽ സ്വർണ്ണ മെഡൽ കരസ്ഥമാക്കി.
വനിതകളുടെ ഫ്രീസ്റ്റൈൽ 48 കിലോഗ്രാമിലാണ് ഇവർ മത്സരിച്ചത്.
2014ൽ സൗത്ത് കൊറിയയിലെ ഇഞ്ചിയോണിൽ നടന്ന ഏഷ്യൻ ഗെയിംസിൽ വനിതകളുടെ 48 കിലോഗ്രാം ഫ്രീസ്റ്റൈൽ വിഭാഗത്തിൽ വെങ്കലം നേടി .
2015ൽ ദോഹയിൽ നടന്ന ഏഷ്യൻ ചാംപ്യൻഷിപ്പിൽ വെളളി മെഡൽ നേടി.
ഇസ്തംബൂളിൽ നടന്ന ഒളിമ്പിക് യോഗ്യതാ മത്സരത്തിൽ റിയോ ഒളിമ്പിക്‌സിൽ പങ്കെടുക്കാൻ യോഗ്യത നേടി.
റിയോ ഒളിമ്പിക്‌സിൽ ക്വാർട്ടർ ഫൈനലിൽ പരാജയപ്പെട്ടു.
2013ൽ സൗത്ത് ആഫ്രിക്കയിലെ ജോഹന്നാസ്ബർഗിൽ നടന്ന ടൂർണമെന്റിൽ വെള്ളി മെഡൽ നേടി.
ന്യൂഡൽഹിയിൽ നടന്ന  2013 ഏഷ്യൻ ഗുസ്തി ചാംപ്യൻഷിപ്പിൽ വനിതകളുടെ 51 കിലോഗ്രാം ഫ്രീസ്റ്റൈലിൽ വെങ്കലം നേടി പുരസ്കാരങ്ങൾ 2020: രാജീവ് ഗാന്ധി ഖേൽരത്ന 2016: അർജുന അവാർഡ് 2018 ൽ സ്പോർട്ട്സ് അതോറിറ്റി ഫോഗാട്ടിനെ പദ്മശ്രീ പുരസ്കാരത്തിന് നാമനിർദ്ദേശം ചെയ്തു അവലംബം
വിനോദിനി ശശിമോഹൻ
വിനോദിനി ശശിമോഹൻ , തിരുവനന്തപുരത്തു സ്ഥിതിചെയ്യുന്ന വിശ്വ കലാകേന്ദ്രയുടെ ചീഫ് അഡ്മിനിസ്ട്രേറ്റീവ് ഓഫീസറാണ്.
മലയാള സിനിമയിലെ ഒരു ബാലതാരമായിരുന്നു അവർ.
ദേവി കന്യാകുമാരി എന്ന ചിത്രത്തിലെ ഭഗവതി ദേവി കന്യകുമാരിയായുള്ള അവരുടെ അഭിനയം ശ്രദ്ധേയമായിരുന്നു.
പ്രശസ്ത ഇന്ത്യൻ ക്ലാസിക്കൽ നർത്തകനായിരുന്ന ഗുരു ഗോപിനാഥിന്റെ ഏറ്റവും ഇളയ പുത്രിയായിരുന്നു വിനോദിനി.
ഒരു മുതിർന്ന പത്രപ്രവർത്തകനും ഇപ്പോൾ ശാന്തിഗിരി ആശ്രമത്തിന്റെ വാർത്താവിനിമയ വകുപ്പിലെ അസോസിയേറ്റ് എഡിറ്ററായി പ്രവർത്തിക്കുന്ന ടി. ശശിമോഹനാണ് അവരെ വിവാഹം കഴിച്ചിരിക്കുന്നത്.
കേരള നടനം, കഥകളി , ഒട്ടൻ തുള്ളൽ എന്നീ കലകളിൽ പരിശീലനം നൽകുന്നതിനായി ഗുരു ഗോപിനാഥ് സ്ഥാപിച്ചതാണ് വിശ്വകലാകേന്ദ്രയെന്ന സ്ഥാപനം.
മുൻകാലത്ത് ബേബി വിനോദിനിയെന്നറിയപ്പെട്ടിരുന്ന വിനോദിനി 1960 കളിൽ അക്കാലത്തെ പ്രമുഖ താരങ്ങളായിരുന്ന സത്യൻ , പ്രേംനസീർ , തിക്കുറിശ്ശി , അംബിക, മിസ്സ് കുമാരി , രാഗിണി , ജോസ് പ്രകാശ് , ആറന്മുള പൊന്നമ്മ , കെ.ആർ. വിജയ തുടങ്ങിയ പ്രമുഖ നടന്മാർക്കൊപ്പം ഏകദേശം 17 ചിത്രങ്ങളിൽ അഭിനയിച്ചിരുന്നു.
തെരഞ്ഞെടുത്ത ചിത്രങ്ങൾ കണ്ണും കരളും (ഇരട്ട വേഷം) അമ്മയെ കാണാൻ (1963)....
സുഹാസിനി ചിലമ്പൊലി ഭക്ത കുചേല (1961)....
Young Krishna ഗുരുവായൂരപ്പൻ ഭർത്താവ് സ്നേഹദീപം ...
Usha പുതിയ ആകാശം പുതിയ ഭൂമി കടലമ്മ ഓമനക്കുട്ടൻ കറുത്തകൈ കളിയോടം കടത്തുകാരൻ (1965)...
Leela മണവാട്ടി (as Joy mon- Boy's role) ദേവി കന്യാകുമാരി സ്വാമി അയ്യപ്പൻ
കണ്ണും കരളും എന്ന ചിത്രത്തിൽ ഇന്ത്യൻ സിനിമയിലെ പ്രശസ്ത നടനായി മാറിയ കമലഹാസനോടൊപ്പം ഇരട്ടവേഷത്തിൽ അഭിനയിച്ചിരുന്നു.
വിനു മോഹൻ ഇംഗ്ലീഷ് വിലാസം https://ml.wikipedia.org/wiki/Vinu_Mohan
മലയാളചലച്ചിത്രനടനാണ് വിനു മോഹൻ .
ലോഹിതദാസ് സംവിധാനം ചെയ്ത് 2007 -ൽ പുറത്തിറങ്ങിയ നിവേദ്യം എന്ന ചലച്ചിത്രത്തിലൂടെയാണ് ഇദ്ദേഹം ചലച്ചിത്രംരംഗത്ത് അരങ്ങേറ്റം കുറിക്കുന്നത്.
പ്രമുഖ ചലച്ചിത്രനടനായിരുന്ന കൊട്ടാരക്കര ശ്രീധരൻ നായരുടെ ചെറുമകനാണ് ഇദ്ദേഹം.
നടി ശോഭ മോഹന്റെ മകനായ ഇദ്ദേഹം നടൻ സായി കുമാറിന്റെ അനന്തരവനുമാണ്.
2007 -ൽ പ്രഥമചിത്രമായ നിവേദ്യത്തിലെ മികച്ച പ്രകടനത്തിന്  ആ വർഷത്തെ മികച്ച പുതുമുഖനടനുള്ള ഏഷ്യാനെറ്റ് ചലച്ചിത്രപുരസ്കാരം ലഭിച്ചു.
പിന്നീട് ജോണി ആന്റണി സംവിധാനം ചെയ്ത സൈക്കിൾ എന്ന ചിത്രത്തിൽ വിനീത് ശ്രീനിവാസനോടൊപ്പം നായകനായി വേഷമിട്ടു.
2009 -ൽ മമ്മൂട്ടിയോടൊപ്പം ചട്ടമ്പിനാട് എന്ന ചിത്രത്തിൽ അഭിനയിച്ചു.
ബോംബെ മിഠായി ആണ് പുറത്തിറങ്ങാനിരിക്കുന്ന ചിത്രം.
ഹുബാൾ
ഇസ്ലാമിന് മുൻപുള്ള അറേബ്യയിൽ , പ്രത്യേകിച്ച് മക്കയിലെ ക‌അബയിൽ ആരാധിച്ചിരുന്ന ഒരു ചന്ദ്ര ദേവനായിരുന്നു ഹുബാൾ ( അറബി : هبل ‬ ).
ഒരു മനുഷ്യരൂപമായിരുന്നു ഈ വിഗ്രഹത്തിനുണ്ടായിരുന്നത്.
ചോദ്യങ്ങൾക്ക് ദൈവികമായി ഉത്തരം സൂചിപ്പിക്കാനുള്ള ശേഷി ഈ ദൈവത്തിനുണ്ടായിരുന്നു എന്ന് കരുതപ്പെടുന്നു.
വിഗ്രഹത്തിന് മുന്നിൽ അമ്പെറിഞ്ഞാണ് ചോദ്യങ്ങൾ ചോദിച്ചിരുന്നത്.
ഏത് ദിശയിലാണ് അമ്പുകൾ വീഴുന്നത് എന്നത് ഹുബാളിനോട് ചോദിച്ച ചോദ്യത്തിന്റെ ഉത്തരം സൂചിപ്പിക്കുമായിരുന്നു.
എങ്ങനെയാണ് ഹുബാൾ വിശ്വാസം ആരംഭിച്ചതെന്നത് സംബന്ധിച്ച് വ്യക്തമായ ധാരണയില്ല.
വടക്കൻ അറേബ്യയിലെ (ആധുനിക സിറിയയും ഇറാക്കും ഉൾപ്പെട്ട പ്രദേശം) നബാതിയയിലെ ലിഖിതങ്ങളിൽ ഈ പേര് പ്രത്യക്ഷപ്പെടുന്നുണ്ട്.
എന്തൊക്കെ ശക്തികളാണ് ഹുബാളിനുണ്ടായിരുന്നതായി വിശ്വസിച്ചിരുന്നതെന്നും വ്യക്തിത്ത്വം സംബന്ധിച്ച വിശ്വാസങ്ങളും അവ്യക്തമാണ്.
ഹുബാളിന്റെ വിഗ്രഹത്തിനോട് പ്രാർത്ഥിക്കാനുള്ള അവകാശം നിയന്ത്രിച്ചിരുന്നത് കുറേഷ് ഗോത്രമാണ് .
624-ൽ ബദർ യുദ്ധത്തിൽ ഹുബാളിന്റെ വിശ്വാസികൾ ഇസ്ലാം പ്രവാചകൻ മുഹമ്മദുമായി യുദ്ധം ചെയ്തിരുന്നു.
മുഹമ്മദ് സി.ഇ.
630 -ൽ മക്കയിൽ പ്രവേശിച്ചശേഷം ക‌അബയിൽ നിന്ന് മറ്റ് ദൈവങ്ങളുടെ വിഗ്രഹങ്ങൾക്കൊപ്പം ഹുബാളിന്റെ വിഗ്രഹവും നീക്കം ചെയ്തു.
മക്കയിലെ ഹുബാൾ
മക്കയിലെ പ്രധാന ദൈവങ്ങളിലൊന്നായിരുന്നു ഹുബാൾ.
ക‌അബയിൽ ഹുബാളിന്റെ രൂപം ആരാധിക്കപ്പെട്ടിരുന്നു.
കാരെൻ ആംസ്ട്രോങ്ങിന്റെ അഭിപ്രായത്തിൽ ക‌അബ ഹുബാളിന്റെ ക്ഷേത്രമായിരുന്നു.
360  വിഗ്രഹങ്ങളിൽ ഏറ്റവും പ്രാധാന്യമുള്ള വിഗ്രഹമായി കണക്കാക്കിയിരുന്നതു ഹുബാളിനെയായിരുന്നു.
360 വിഗ്രഹങ്ങൾ ഒരു വർഷത്തിൽ എത്ര ദിവസമുണ്ട് എന്നതായിരുന്നു ഒരു പക്ഷേ സൂചിപ്പിച്ചിരുന്നത്.
ഹിഷാം ഇബ്ൻ അൽ കൽബിയുടെ വിഗ്രഹങ്ങളുടെ കിത്താബിൽ മനുഷ്യരൂപമുള്ള ഒരു വിഗ്രഹമായിരുന്നു ഇതെന്നും ഇതിന്റെ വലത് കൈ പൊട്ടിപ്പോയിരുന്നു എന്നും അതിനു പകരം ഒരു സ്വർണ്ണക്കൈയ്യാണ് ഉണ്ടായിരുന്നതെന്നും സൂചിപ്പിക്കുന്നു.
ഇബ്ൻ അൽ കൽബി പറയുന്നത് ചുവന്ന അഗേറ്റ് കൊണ്ടാണ് ഈ ശിൽപ്പം നിർമ്മിക്കപ്പെട്ടിരുന്നത് എന്നാണ്.
അൽ അസ്രക്വി " കോർണേലിയൻ പവിഴം" കൊണ്ടാണ് ഇത് നിർമ്മിക്കപ്പെട്ടിരുന്നത് എന്ന് രേഖപ്പെടുത്തിയിരുന്നു.
നേർച്ചയായി നൂറ് ഒട്ടകങ്ങളെയാണ് നൽകിയിരുന്നത് എന്നും ഏഴ് അമ്പുകൾ വിഗ്രഹത്തിന്റെ മുന്നിൽ വച്ചിരുന്നു എന്നും രേഖപ്പെടുത്തപ്പെട്ടിട്ടുണ്ട്.
മരണം, കന്യകാത്ത്വം, വിവാഹം എന്നിവ സംബന്ധിച്ച ചോദ്യങ്ങൾക്ക് ദൈവികമായ ഉത്തരം ലഭിക്കുവാൻ ഈ അമ്പുകൾ ഉപയോഗിച്ചിരുന്നു.
മുഹമ്മദിന്റെ മുത്തച്ഛനായിരുന്ന അബ്ദുൾ മുത്തല്ലിബ് തന്റെ പത്ത് മക്കളിൽ ഒരാളെ ബലികൊടുക്കാം എന്ന് നേർച്ച നേർന്നിരുന്നതായി ഒരു കഥ ഇബ്ൻ അൽ കൽബി പറയുന്നുണ്ട്.
ഏത് കുട്ടിയെയാണ് ബലി കൊടുക്കേണ്ടത് എന്നറിയാൻ അദ്ദേഹം അമ്പുകളുപയോഗിച്ച് ശ്രമിച്ചു.
അബ്ദുള്ളയെ (ഭാവിയിൽ ഇദ്ദേഹമാണ് മുഹമ്മദിന്റെ അച്ഛനായത്) ബലി കൊടുക്കണം എന്നാണ് അമ്പുകൾ സൂചിപ്പിച്ചത്.
അബ്ദുള്ളയ്ക്ക് പകരം 100 ഒട്ടകങ്ങളെ ബലി കൊടുത്തതോടെ അദ്ദേഹം രക്ഷപെട്ടു.
തബാരി രേഖപ്പെടുത്തിയിരിക്കുന്നതനുസരിച്ച് അബ്ദുൾ മുത്തലിബ് പിന്നീട് മുഹമ്മദിനെയും ഈ വിഗ്രഹത്തിന് മുന്നിൽ കൊണ്ടുവന്നിരുന്നു.
ഐതിഹ്യത്തിലെ സ്ഥാനം
ഹുബാളിനെ സംബന്ധിച്ച തെളിവുകളുടെ അഭാവം അറേബ്യൻ ഐതിഹ്യങ്ങളിൽ ഇദ്ദേഹത്തിന്റെ സ്ഥാനം മനസ്സിലാക്കുന്നതിൽ തടസ്സമാകുന്നുണ്ട്.
ജൂലിയസ് വെൽഹൗസൺ ഹുബാൾ അല്ലതിന്റെ മകനും വാദിന്റെ സഹോദരനുമാണെന്ന് അഭിപ്രായപ്പെട്ടിരുന്നു.
ഹ്യൂഗോ വിങ്ക്ളർ ഹുബാൾ ഒരു ചന്ദ്രദേവനാണെന്ന് അഭിപ്രായപ്പെട്ടു.
മിർസിയ എലിയാഡെ , ചാൾസ് ജെ. ആഡംസ് എന്നിവർ ഇദ്ദേഹം ഒരു യുദ്ധദേവനായിരുന്നു എന്നും മഴയുടെ ദൈവമായിരുന്നു എന്നും അഭിപ്രായപ്പെടുന്നു.
ജോൺ എഫ്. ഹീലി തന്റെ ദ റിലീജിയൺ ഓഫ് ദ നബാത്തിയൻസ് (2001) എന്ന ഗ്രന്ഥത്തിൽ ഈ ദൈവം നബാത്തിയക്കാർക്കിടയിലാണ് രൂപപ്പെട്ടത് എന്ന് അംഗീകരിക്കുന്നു.
ഇസ്ലാമിക വാദികൾ വിഗ്രഹാരാധനയുടെ ഒരു സിമ്പലായി ഹുബാൾ എന്ന വാക്കുപയോഗിക്കാറുണ്ട്.
2001-ൽ ഒസാമ ബിൻ ലാദൻ അമേരിക്ക ആധുനിക ഹുബാൾ ആണെന്ന് പറയുകയുണ്ടായി.
അമേരിക്കയിലെ ഇവാഞ്ജലിസ്റ്റുകൾ ഇസ്ലാം യഥാർത്ഥ ഏകദൈവ വിശ്വാസമല്ല, മറിച്ച് ഹുബാൾ ആരാധനയുടെ മറ്റൊരു രൂപമാണ് എന്ന് അഭിപ്രായപ്പെട്ടിട്ടുണ്ട്.
അല്ലാഹുവിന്റെ ആരാധന ഹുബാൾ ആരാധനയിൽ നിന്ന് ഉരുത്തിരിഞ്ഞുണ്ടായതാണെന്നും അല്ലാഹു ഒരു ചന്ദ്രദേവനാണെന്നും അഭിപ്രായമുയർന്നിട്ടുണ്ട്.
ഈ വാദഗതികൾ ഇസ്ലാമിക പണ്ഡിതരും സെക്യുലാർ പണ്ഡിതരും തള്ളിക്കളഞ്ഞിട്ടുണ്ട്.
ഇതും കാണുക അല്ലത് അൽ-ഉസ്സ മനത് അവലംബം
ഹുബ്‌സ് ഇംഗ്ലീഷ് വിലാസം https://ml.wikipedia.org/wiki/Khubz ഹുബ്‌സും പച്ചമുളകും തക്കാളിയും
ഗോതമ്പ് പൊടിയും ഉപ്പും യീസ്റ്റും ഉപയോഗിച്ച് നിർമ്മിക്കുന്ന ഒരു ഭക്ഷണ പദാർഥമാണ് ഹുബ്‌സ് (അറബി:خبز/ഇംഗ്ലീഷ്:khubs).
ഇത് മലയാളികൾക്കിടയിൽ കുബ്ബൂസ് എന്ന പേരിലും അറിയപ്പെടുന്നു.
ചേരുവകളിൽ ചറിയ ചില വ്യത്യാസങ്ങൾ വരുത്തിയും ഹു‌ബ്‌സ് നിർമ്മിക്കാറുണ്ട്.
ചില അറബ് രാജ്യങ്ങളിൽ ഭരണകൂടങ്ങളുടെ സാമ്പത്തിക സഹായത്തോടെ വില കുറച്ച് വ്യാപകമായി വിൽക്കപ്പെടുന്ന ഭക്ഷ്യവസ്തുവാണിത്.
ഗൾഫ് മേഖലയിലെ ഒരു പ്രധാന ആഹാര പദാർഥമാണ് ഹുബ്‌സ്.
ഗൾഫ് യുദ്ധ കാലത്ത് മലയാളികളടക്കം അനേകം പേരുടെ ആശ്രയം ഹുബ്‌സായിരുന്നു.
ഹുബ്‌സ് പലതരം ഉണ്ട്.
അവയിൽ പലതും അതതു രാജ്യങ്ങളുടെ പേരിലാണ് അറിയപ്പെടുന്നത്.
പ്രാദേശികമായ വ്യത്യാസങ്ങളും ഇതിൽ കണ്ടുവരുന്നു.
മിസ്റി , ഇറാനി , പാകിസ്താനി ഫലസ്തീനി എന്നിവ ഇതിൽ പെടുന്നു.
വിവിധ രാജ്യങ്ങളിലെ ഹുബ്‌സുകൾ ചേരുവകകളിലും വലിപ്പത്തിലും നിർമ്മാണരീതിയിലും വ്യത്യസ്തത പുലർത്തുന്നു.
കുവെറ്റിലെ ഫ്ലവർമിൽ ബേക്കറീസ് കമ്പനി ആണു കുവൈത്തിൽ ഹുബ്‌സ് നിർമ്മിച്ചു വിതരണം ചെയ്യുന്നത്.
5 സാധാരണ കുബ്ബുസുകൾ ഉള്ള ഒരു കൂടിന് 50 ഫിൽസ് ആണ് ഇപ്പൊഴത്തെ (2008/May ലെ) വില.
പാവപ്പെട്ടവരും പണക്കാരും ഒരുപോലെ ഇഷ്ടപ്പെടുന്ന കുബ്ബൂസ് ഗൾഫിലെ സാധാരണക്കാരുടെ ഭക്ഷണചെലവ് കുറക്കുന്നതിൽ‌ വലിയ പങ്ക് വഹിക്കുന്നു.
തമീസ്‌ തമീസ് ചുട്ടെടുക്കുന്നു
ഗോതമ്പിൽ നിന്നെടുക്കുന്ന ആട്ടയും,ഉപ്പും ചേർത്തു കുഴച്ചു ഉണ്ടാക്കുന്ന (തമീസുകൾ) കുബ്ബൂസ് വലിയതും മണ്ണടുപ്പിൽ (തന്തൂരി അടുപ്പ്) ചുട്ടെടുക്കുന്നതുമാണ്.
ഇറാനി, പാകിസ്താനി, അഫ്ഗാനികളാണ്‌ ഇതിന്റെ മുഖ്യ ഉപഭോക്താക്കൾ.
അറബികളും പ്രാതലിനും അത്താഴത്തിനും ഉപയോഗിക്കുന്നു.
ഒരു ഇറാനി കുബ്ബുസിന് 20 ഫിൽസാണ് കുവൈറ്റിലെ ഇപ്പൊഴത്തെ (2008/May ലെ) വില.
സൗദിയിൽ‌  ഒരു റിയാലിനു ലഭിക്കുന്നു.
കണ്ണികൾ ഫ്ലവർമിൽ ബേക്കറീസ് കമ്പനി - കുവൈറ്റ് Archived 2020-09-28 at the Wayback Machine .
ചിത്രശാല ഹുബ്‌സിന്റെ ചിത്രങ്ങൾ കുബ്ബുസ് പാക്ക്റ്റ് സാദാ കുബ്ബുസ് കുബ്ബുസ്(ഒരു ഭക്ഷണം) ഇറാനി കുബ്ബുസ് ഇറാനി കുബ്ബുസ് ഇറാനി കുബ്ബുസ് തമീസ് പരത്തിയത് ചൂടുള്ള ചൂളയിൽ വെക്കുന്നതിനു തായ്യാറാക്കുന്നു.
തമീസ് ചുട്ടെടുത്തത്‌ മുറിക്കുന്നു.
വിൽപനക്കായി കടക്കു മുന്നിൽ നിരത്തി വെച്ചിരിക്കുന്ന തമീസ്‌.
പാകമായ തമീസ് ചൂളക്കുള്ളിൽനിന്ന് പുറത്തെടുക്കുന്നു.
1 2 മരണനിഴലിൻ താഴ്വരയിലൂടെ - കുവൈറ്റ് യുദ്ധസ്മരണകൾ, പുസ്തക രചന - രാജു വർഗീസ് വെണ്മണീ,CSS തിരുവല്ല പ്രസദ്ധീകരണം
ഹുമയൂണിന്റെ ശവകുടീരം ഇംഗ്ലീഷ് വിലാസം https://ml.wikipedia.org/wiki/Humayun%27s_Tomb
മുഗൾ ചക്രവർത്തി ഹുമയൂണിന്റെ ശവകുടീരമാണ്‌ ദില്ലിയിൽ സ്ഥിതി ചെയ്യുന്ന ഹുമയൂണിന്റെ ശവകുടീരം (ഹുമയൂൺസ് ടോംബ്).
ന്യൂ ഡെൽഹിയിലെ കിഴക്കേ നിസാമുദ്ദീൻ പ്രദേശത്താണ്‌ മുഗൾ വാസ്തുശൈലിയിലുള്ള ഈ കെട്ടിടസമുച്ചയം സ്ഥിതി ചെയ്യുന്നത്.
ഹുമയൂണിന്റെ പ്രധാന ശവകുടീരം കൂടാതെ മറ്റു പലരുടേയും ശവകുടീരങ്ങളും ഇവിടെ സ്ഥിതി ചെയ്യുന്നുണ്ട്.
യുനെസ്കോയുടെ ലോകപൈതൃകകേന്ദ്രങ്ങളുടെ പട്ടികയിൽ സ്ഥാനം പിടിച്ചിട്ടുള്ള ശവകുടീരത്തിന്റെ ഇത്തരത്തിലുള്ള വാസ്തുശിൽപരീതി ഇന്ത്യയിൽ ആദ്യത്തേതാണ്‌.
1565-70 കാലഘട്ടത്തിൽ പണിതീർത്ത ഈ സ്മാരകത്തിൽ ഇന്ത്യൻ വാസ്തുശിൽപ്പരീതിയിൽ പേർഷ്യൻ രീതിയുടെ സങ്കലനമാണ് ദർശിക്കാനാകുക.
ഹുമായൂണിന്റെ മരണശേഷം അദ്ദേഹത്തിന്റെ വിധവയായിരുന്ന ഹമീദ ബാനു ബേഗമാണ് ശവകുടീരത്തിന്റെ നിർമ്മാണത്തിന് ഉത്തരവിട്ടത്.
ഹുമയൂണിന്റെ കല്ലറക്കുപുറമേ പ്രധാന കെട്ടിടത്തിലും അനുബന്ധകെട്ടിടങ്ങളിലുമായി ഒട്ടനവധി കല്ലറകളും, നമസ്കാരപ്പള്ളികളും ഈ ശവകുടീരസമുച്ചയത്തിലുണ്ട്.
അതുകൊണ്ട് ഈ ശവകുടീരത്തിനെ മുഗളരുടെ കിടപ്പിടം (Dormitory of Mughals) എന്ന് അറിയപ്പെടാറുണ്ട്.
ഈസാ ഖാന്റെ ശവകുടീരം, ബൂഹാലിമയുടെ ശവകുടീരം, അഫ്‌സർവാലാ ശവകുടീരം (ഉദ്യോഗസ്ഥരുടെ ശവകുടീരം), ക്ഷുരകന്റെ ശവകുടീരം തുടങ്ങിയവ ഈ സമുച്ചയത്തിലെ അനുബന്ധക്കെട്ടിടങ്ങളാണ്.
പ്രധാന കെട്ടിടം പ്രധാന കെട്ടിടത്തിന്റെ പടിഞ്ഞാറേ കവാടം
വിശാലമായ ഒരു ചഹാർ ബാഗിന്റെ മദ്ധ്യത്തിലാണ്‌ ഈ ശവകുടീരത്തിലെ പ്രധാനകെട്ടിടം സ്ഥിതി ചെയ്യുന്നത്.
ഹഷ്ട് ബിഹിഷ്ട് എന്നറിയപ്പെടുന്ന കെട്ടിടനിർമ്മാണശൈലിയാണ്‌ ഇവിടെ ഉപയോഗിച്ചിരിക്കുന്നത്.
എട്ടു പറുദീസകൾ എന്നാണ്‌ ഹഷ്ട് ബിഹിഷ്ട് എന്നതിനർത്ഥം.
മദ്ധ്യത്തിൽ വിശാലമായ ഒരു മുറിയും അതിനു ചുറ്റുമായും എട്ടു മുറികളും അടങ്ങുന്നതാണ്‌ ഈ രൂപകല്പ്പന .
12000 ചതുരശ്രമീറ്റർ വിസ്താരമുള്ള ഒരു തട്ടിൽ സ്ഥിതി ചെയ്യുന്ന ഈ കെട്ടിടത്തിന് 47 മീറ്റർ ഉയരമുണ്ട്.
വെണ്ണക്കല്ലുകൊണ്ടുള്ള വലിയ മകുടത്തിനു മുകളിലെ പിച്ചളകൊണ്ടുള്ള കൂർത്തഭാഗത്തിനു തന്നെ 6 മീറ്റർ ഉയരമുണ്ട്.
കരിങ്കല്ലടുക്കി പണിതിട്ടുള്ള കെട്ടിടത്തിന്റെ ബാഹ്യഭാഗം മുഴുവൻ ചുവന്ന മണൽക്കല്ലും വെണ്ണക്കല്ലും ഉപയോഗിച്ച് ഭംഗിയാക്കിയിരിക്കുന്നു.
ഇത്ര വൻ‌തോതിൽ മണൽക്കല്ലും വെണ്ണക്കല്ലും ഉപയോഗിച്ച് നിർമ്മിച്ച ആദ്യത്തെ സ്മാരകമാണിത്.
കെട്ടിടത്തിനു മുകളിലെ ചെറിയ മകുടങ്ങളിൽ മുൻപ് നീലനിറത്തിലുള്ള ഓട് പതിച്ചിരുന്നു.
ലോകാത്ഭുതമായ താജ് മഹലിന്റെ രൂപകൽപ്പന ഈ കെട്ടിടത്തിനോട് വളരെയേറെ സാദൃശ്യമുള്ളതാണ്.
ഹുമായൂണിന്റെ കല്ലറ
പ്രധാന കെട്ടിടത്തിനു ചുറ്റുമുള്ള സമചതുരാകൃതിയിലുള്ള തോട്ടത്തിന് നാലുവശത്തും കവാടങ്ങളുണ്ട്.
ഇതിൽ പടിഞ്ഞാറുവശത്തുള്ള കവാടമാണ് പ്രധാനപ്പെട്ടത്.
ഈ കവാടത്തിലൂടെയാണ് സഞ്ചാരികൾ അകത്തേക്ക് പ്രവേശിക്കുന്നത്.
16 മീറ്റർ ഉയരമുള്ള ഈ കവാടത്തിന്റെ വശങ്ങളിലും മുകളിലെ നിലയിലും മുറികളുണ്ട്.
എന്നാൽ മുഗൾഭരണകാലത്ത് തെക്കുവശത്തുള്ള കവാടത്തിനാണ് ഈ കവാടത്തേക്കാൾ പ്രാധാന്യമുണ്ടായിരുന്നത്.
തെക്കേ കവാടം രാജകീയകവാടം എന്നറിയപ്പെടുന്നു.
തോട്ടത്തിലെ വെള്ളച്ചാലുകൾക്ക് ആകെ 3 കിലോമീറ്റർ ദൈർഘ്യമുണ്ട്.
പ്രധാനകെട്ടിടത്തിന്റെ മദ്ധ്യഭാഗത്തുള്ള വിശാലമായ തളത്തിൽ ഹുമായൂണിന്റെ കല്ലറ സ്ഥിതി ചെയ്യുന്നു.
ഈ കെട്ടിടത്തിന്റെ ചുറ്റുമായുള്ള മുറികളിൽ മറ്റു മുഗൾ പ്രമുഖരുടെ കല്ലറകളുമുണ്ട്.
ഹുമായൂണിന്റെ ഭാര്യയായ ഹമീദാ ബേഗം, ഷാജഹാന്റെ പുത്രനായ ദാരാ ഷിക്കോ , പിൽക്കാല ചക്രവർത്തിമാരായ ജഹന്ദർ ഷാ , ഫാറുഖ്സിയാർ , റഫി ഉൾ-ദർജത് , ആലംഗീർ രണ്ടാമൻ എന്നിവർ ഇതിൽച്ചിലരാണ്.
ഇതിനു പുറമേ കെട്ടിടത്തിനു പുറത്തുള്ള തട്ടിലും, തട്ടിന്റെ വശങ്ങളിലായുള്ള അനേകം അറകളിലുമായി അനവധി കല്ലറകൾ കാണാം.
മറ്റു നിർമ്മിതികൾ ഹുമയൂൺ ശവകുടീരസമുച്ചയത്തിലേക്ക് സന്ദർശകർ പ്രവേശിക്കുന്ന പടിഞ്ഞാറുഭാഗത്ത് സ്ഥാപിച്ചിരിക്കുന്ന വിവിധ സ്മാരകങ്ങളിലേക്ക് ചൂണ്ടുന്ന വഴികാട്ടി.
വലതുവശത്തു കാണുന്നത് ഈസാഖാന്റെ ശവകുടീരവളപ്പിന്റെ കവാടമാണ് ഈസാ ഖാന്റെ ശവകുടീരവും പള്ളിയും ഈസാ ഖാന്റെ ശവകുടീരം
ഹുമയൂൺ ശവകുടീരത്തിലെ അനുബന്ധസ്മാരകങ്ങളിൽ ഏറ്റവും പ്രധാനപ്പെട്ടതാണ് ഈസാ ഖാന്റെ ശവകുടീരം ( ഷേർഷാ സൂരിയുടെ രാജസഭയിലെ ഒരു പ്രഭുവായിരുന്നു ഈസാ ഖാൻ നിയാസി ).
പടിഞ്ഞാറുവശത്തുനിന്നും സമുച്ചയത്തിലേക്ക് സന്ദർശകർ പ്രവേശിക്കുന്ന വാതിലിന് വലതുവശത്തായിത്തന്നെ കാണുന്ന കെട്ടിടമാണിത്.
പൊളിഞ്ഞ കവാടവും ചുറ്റുമതിലോടുകൂടിയതുമായ അഷ്ടഭുജാകൃതിയിലുള്ള ഒരു കെട്ടിടമാണ് ഈസാ ഖാന്റെ ശവകുടീരം.
കുടീരം സ്ഥിതി ചെയ്യുന്ന വളപ്പിൽ പടിഞ്ഞാറുവശത്തായി ഒരു നമസ്കാരപ്പള്ളിയുമുണ്ട്.
1547-ൽ പണിതീർത്ത ഈ കുടീരം, ഹുമയൂണിന്റെ ശവകുടീരത്തേക്കാൾ 20 വർഷം പഴക്കമേറിയതാണ്.
ഈ ശവകുടീരം സ്ഥിതിചെയ്യുന്ന വളപ്പിൽ, ഇരുപതാം നൂറ്റാണ്ടിന്റെ തുടക്കം വരെ ജനവാസമുണ്ടായിരുന്നു.
ബു ഹാലിമ സമുച്ചയം ബു ഹാലിമ ശവകുടീരം
ഹുമയൂൺ ശവകുടീരസമുച്ചയത്തിലേക്ക് പടിഞ്ഞാറേ വശത്തു നിന്നും പ്രവേശിക്കുന്ന സന്ദർശകർ ആദ്യം പ്രവേശിക്കുന്ന ഉദ്യാനമാണ് ബു ഹാലിമ ഉദ്യാനം.
ഈ ഉദ്യാനത്തിന്റെ പടിഞ്ഞാറേ അറ്റത്ത് വലതുവശത്തായാണ് മുകളിൽപ്പറഞ്ഞ ഈസാ ഖാന്റെ ശവകുടീരത്തിലേക്കുള്ള പ്രവേശനകവാടം.
ബു ഹാലിമ ഉദ്യാനത്തിന്റെ യഥാർത്ഥകവാടം അതിന്റെ കിഴക്കുവശത്താണ്.
സന്ദർശകർക്ക് പ്രവേശിക്കുന്നതിനായി പടിഞ്ഞാറുവശത്തെ മതിൽ പത്തൊമ്പതാം നൂറ്റാണ്ടിൽ പൊളിച്ചുമാറ്റുകയായിരുന്നു.
കിഴക്കുവശത്ത് ഒരു വലിയ കവാടമുണ്ട്.
ബുഹാലിമ കവാടം എന്നറിയപ്പെടുന്ന ഈ കവാടത്തിലൂടെയുള്ള പാത, ഹുമയൂണിന്റെ ശവകുടീരത്തിന്റെ (പ്രധാന കെട്ടിടം) പടിഞ്ഞാറേ കവാടത്തിലേക്ക് നീളുന്നു.
ബു ഹാലിമ ഉദ്യാനത്തിന്റെ വടക്കുകിഴക്കുമൂലയിലായി ഒരു തട്ടിന്റെ രൂപത്തിലുള്ള ബു ഹാലിമയുടെ ശവകുടീരവും സ്ഥിതി ചെയ്യുന്നുണ്ട്.
എങ്കിലും ബു ഹാലിമ എന്ന വ്യക്തിയെക്കുറിച്ച് വലിയ അറിവുകളില്ല.
അറബ് സെറായ് അറബ് സെറായ് കവാടം അറബ് സെറായ് കവാടം, ബു ഹാലിമ കവാടം, അഫ്‌സർവാലാ ശവകുടീരം എന്നിവ ചിത്രീകരിച്ചിരിക്കുന്ന 1803-ലെ ഒരു ചിത്രം.
ബു ഹാലിമ കവാടത്തിലൂടെ കിഴക്കോട്ട് കടക്കുമ്പോൾ വലതുവശത്തായി കാണുന്ന കവാടമാണ് അറബ് സെറായ് കവാടം.
ഈ കവാടത്തിനുള്ളിലുള്ള ഭാഗം അറബ് സെറായ് എന്നറിയപ്പെടുന്നു.
ഹുമയൂൺ ശവകുടീരത്തിന്റെ നിർമ്മാണത്തിനായി പേർഷ്യയിൽ നിന്നെത്തിയ ശിൽപ്പികൾ അറബ് സെറായിലാണ് വസിച്ചിരുന്നത്.
അറബ് സെറായ് കവാടത്തിന്റെ മുൻ‌വശം കേടുകൂടാതെ സംരക്ഷിക്കപ്പെട്ടിട്ടുണ്ടെങ്കിലും പിൻ‌വശം നാശോന്മുഖമായ അവസ്ഥയിലാണ്.
ചുമന്ന മണൽക്കല്ലും വെണ്ണക്കല്ലും ഉപയോഗിച്ചുള്ള അലങ്കാരപ്പണികൾ നടത്തിയിട്ടുള്ള അറബ് സെറായ് കവാടം പ്രധാനമായും ദില്ലിയിൽ നിന്നും ലഭിക്കുന്ന ക്വാട്സൈൽ കല്ലുകൊണ്ടാണ് പണിതിരിക്കുന്നത്.
1560-61 ആണ് ഇതിന്റെ നിർമ്മാണകാലം.
അഫ്‌സാർവാലാ ശവകുടീരവും പള്ളിയും
അഫ്‌സാർവാലാ ശവകുടീരവും പള്ളിയും അറബ് സെറായ് വളപ്പിനകത്താണ് സ്ഥിതി ചെയ്യുന്നത്.
ഉദ്യോഗസ്ഥൻ എന്നാണ് അഫ്‌സർവാലാ എന്ന വാക്കിനർത്ഥം.
1566 ആണ് ഈ ശവകുടീരത്തിന്റേയും പള്ളിയുടേയും നിർമ്മാണകാലഘട്ടം.
ബാബറിന്റെ ശവകുടീരം ബാബറിന്റെ ശവകുടീരം
ഹുമായൂൺ ശവകുടീരസമുച്ചയത്തിൽ പ്രധാനകെട്ടിടത്തിന് ചുറ്റുമായുള്ള ചാർബാഗ് ഉദ്യാനത്തിന്റെ തെക്കുകിഴക്കേ മൂലയിൽ ഒരു ചെറിയ ശവകുടീരമന്ദിരമുണ്ട്.
ഇതാണ് ബാബറുടെ ശവകുടീരം എന്ന പേരിൽ അറിയപ്പെടുന്നത്.
പതിനാറാം നൂറ്റാണ്ടിന്റെ അവസാനമാണ് ഇതും നിർമ്മിക്കപ്പെട്ടിരിക്കുന്നത്.
ഒരു സ്ത്രീയുടേയും പുരുഷന്റേയും കല്ലറകളാണ് ഇതിനകത്തുള്ളത്.
പുനരുദ്ധാരണം പുനരുദ്ധാരണപ്രവർത്തനത്തിലേർപ്പെട്ടിരിക്കുന്ന തൊഴിലാളികൾ
കാലപ്പഴക്കം മൂലം ഹുമായൂണിന്റെ ശവകുടീരത്തിനു വന്നുചേർന്ന ശോഷണാവസ്ഥകൾ പരിഹരിക്കാനുള്ള ശ്രമങ്ങൾ ഇപ്പോഴും നടന്നുകൊണ്ടിരിക്കുന്നുണ്ട്.
2000-2003 കാലഘട്ടത്തിൽ ആഗാ ഖാൻ ട്രസ്റ്റ് ഫോർ കൾച്ചർ , ആർക്കിയോളജിക്കൽ സർവേ ഓഫ് ഇന്ത്യയുമായിച്ചേർന്ന് പ്രധാനശവകുടീരത്തിനു ചുറ്റുമുള്ള 30 ഏക്കർ തോട്ടം നവീകരിച്ചിരുന്നു.
തോട്ടത്തിനിടയിലൂടെയുള്ള വെള്ളച്ചാലുകൾ, നടപ്പാത എന്നിവ നവീകരിച്ചതിനൊപ്പം മുഗൾ ചക്രവർത്തിമാർക്ക് താല്പര്യമുണ്ടായിരുന്ന 2500-ഓളം ചെടികളും തോട്ടത്തിൽ ആ കാലയളവിൽ നട്ടുവളർത്തി.
പ്രധാനകെട്ടിടത്തിനു ചുറ്റുമുള്ള 12000 ചതുരശ്രമീറ്റർ വിസ്ത്രീർണ്ണമുള്ള തട്ടിൽ പണ്ട് ക്വാർട്ടസൈൽ കല്ല് വിരിച്ചിരിക്കുകയായിരുന്നു.
1950-ൽ ഈ കൽവിരിപ്പിനു മുകളിൽ സിമന്റ്കോൺക്രീറ്റ് പാകി നിരപ്പാക്കിയിരുന്നു.
സ്മാരകത്തിന്റെ ചരിത്രമൂല്യം നഷ്ടപ്പെടുത്തിയ ഈ നടപടിയെ തിരുത്തിക്കൊണ്ട് 2009-10 കാലത്ത് സിമന്റ് കോൺക്രീറ്റ് ഇളക്കിക്കളഞ്ഞ് പഴയ കല്ലുകൾ ഉയർത്തി സമനിരപ്പിൽ പാകുകയും ചെയ്തു.
ഇതിൽ ചില കല്ലുകൾക്ക് 2000 കിലോഗ്രാം വരെ തൂക്കമുണ്ടായിരുന്നു.
പ്രധാന കെട്ടിടത്തിന്റെ അടിത്തട്ടിന്റെ വശങ്ങളിലുള്ള ചെറിയ അറകളിലെ കാലപ്പഴക്കം കൊണ്ട് തേപ്പ് അടർന്നു പോയ ഭാഗങ്ങൾ ഇപ്പോൾ ചുണ്ണാമ്പുകൂട്ട് ഉപയോഗിച്ച് പുനർനിർമ്മിക്കുന്നുണ്ട്.
ഇവിടെ മുൻപ് ഉണ്ടായിരുന്ന രീതിയിൽ ചിത്രപ്പണികളും, വാതിലുകളും ഇപ്പോൾ‌ പുനഃസ്ഥാപിക്കുന്നുണ്ട്.
ചിത്രശാല ഹുമയൂണിന്റെ ശവകുടീരത്തിന്റെ വിവിധ ചിത്രങ്ങൾ ഈസാ ഖാന്റെ ശവകുടീരത്തിനു മുൻപിലെ വിവരണഫലകം.
ഈസാ ഖാൻ ശവകുടീരസമുച്ചയത്തിന്റെ കവാടം ഈസാ ഖാൻ ശവകുടീരസമുച്ചയത്തിന്റെ കവാടം - അകത്തുനിന്നുള്ള വീക്ഷണം ഈസാ ഖാൻ ശവകുടീരസമുച്ചയത്തിനകത്തെ പള്ളി ബു ഹാലിമ കവാടത്തിനു മുൻപിലുള്ള വിവരണം ബു ഹാലിമ ഉദ്യാനവും കവാടവും.
അറബ് സെറായ് കവാടത്തെക്കുറിച്ചുള്ള വിവരണം.
അറബ് സെറായ് കവാടം - പുറകിൽ നിന്നുള്ള കാഴ്ച അറബ് സെറായ് - അകത്തെ ഒരു കാഴ്ച അഫ്‌സർവാലാ ശവകുടീരത്തേയും പള്ളിയേയും കുറിച്ചുള്ള വിവരണം അഫ്‌സർവാലാ ശവകുടീരവും (ഇടത്) പള്ളിയും (വലത്) പ്രധാന കെട്ടിടത്തിന്റെ പടിഞ്ഞാറേ കവാടത്തെക്കുറിച്ചുള്ള വിവരണം.
പ്രധാന കെട്ടിടത്തിന്റെ പടിഞ്ഞാറേ കവാടം - ഉള്ളിൽ നിന്നുള്ള കാഴ്ച പ്രധാന കെട്ടിടത്തെക്കുറീച്ചുള്ള വിവരണം പ്രധാനകെട്ടിടം പ്രധാന കെട്ടിടം ഒരു മൂലയിൽ നിന്നുള്ള കാഴ്ച.
മദ്ധ്യഭാഗത്തെ തളത്തിലെ ഹുമയൂണിന്റെ കല്ലറ പ്രധാനകെട്ടിടത്തിന്റെ ഒരു വശത്തെ മുറിയിലുള്ള കല്ലറകൾ പ്രധാന കെട്ടിടത്തിന്റെ ഒരു ഭാഗം - മുകൾഭാഗത്തിന്റെ കാഴ്ച.
ക്ഷുരകന്റെ ശവകുടീരത്തെക്കുറിച്ചുള്ള വിവരണം ക്ഷുരകന്റെ ശവകുടീരത്തിലെ കല്ലറകൾ ക്ഷുരകന്റെ ശവകുടീരത്തിന് പുറകിൽ, ഹുമയൂൺ ശവകുടീരസമുച്ചയത്തിന് വെളിയിലായാണ്, നീല ഗുംബദ് എന്ന കെട്ടിടം രാത്രികാല ദൃശ്യം കൂടുതൽ അറിവിന്‌ ഹുമയൂൺ മുഗൾ സാമ്രാജ്യം ന്യൂ ഡെൽഹി കുറിപ്പുകൾ ൧ 1947-ലെ ഇന്ത്യ-പാകിസ്താൻ വിഭജനത്തെത്തുടർന്നുള്ള വൻ പലായനസമയത്ത് ഈ ശവകുടീരം ഒരു ദുരിതാശ്വാസകേന്ദ്രമായി പ്രവർത്തിച്ചിരുന്നു.
ആ സമയത്ത് ശവകുടീരത്തിന്റെ താഴെത്തട്ടിലുള്ള വാതിലുകൾ പൊളിച്ച് വിറകായി ഉപയോഗിച്ചു.
അവലംബം പുറത്തേക്കുള്ള കണ്ണികൾ Humayun's Tomb, Delhi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഹുനൈൻ യുദ്ധം
മുസ്‌ലിങ്ങളുടെ മക്ക വിജയം നടന്ന ഉടനെ മക്കയുടെ തെക്കൻ പ്രദേശമായ തായിഫിലെ ഹവാസിൻ( هوازن) ഗോത്രം, അവരുടെ കൂട്ട് ഗോത്രമായ സഖീഫ് ( ثقيف)എന്നിവർ ചേർന്ന് മുസ്ലിങ്ങൾക്കെതിരെ യുദ്ധത്തിന് ഒരുക്കങ്ങൾ ആരംഭിച്ചു.
മുസ്‌ലിങ്ങളെ തുരത്തി മക്ക പിടിച്ചെടുക്കുക എന്നതായിരുന്നു യുദ്ധ നിപുണരായിരുന്ന ഹവാസിൻ ഗോത്രത്തിന്റെ ലക്ഷ്യം.
മാലിക് ബിൻ ഔഫ് അന്നസ്‌രി  ( مالك ابن عوف النصري)എന്ന ഹവാസിൻ നേതാവിന്റെ കീഴിലായിരുന്നു അവർ.
വലിയ ഒരു സൈന്യത്തെ ഈ ആവശ്യാർത്ഥം അവർ ഒരുക്കി.
സൈന്യം പിന്തിഞ്ഞോടാതിരിക്കാനുള്ള തന്ത്രമെന്നോണം മുഴുവൻ പേരുടെയും സമ്പത്തും കുടുംബങ്ങളെയും അവർ കൂടെ കൂട്ടിയിരുന്നു.
ഹവാസിന്റെ സൈനിക ഒരുക്കം അറിഞ്ഞ പ്രവാചകൻ മുഹമ്മദ്‌ മുസ്‌ലിം സൈന്യത്തെ ഒരുക്കaനാരംഭിച്ചു.
മക്കക്കു പുറത്തു കടന്ന് ഹുനൈൻ താഴ്‌വര പ്രദേശത്ത് വെച്ചു അവരെ തടയാനായിരുന്നു മുസ്‌ലിങ്ങളുടെ തീരുമാനം.
മക്ക വിജയം നേടിയ ഉടനെയായതിനാലും പുതുതായി ഇസ്ലാം സ്വീകരിച്ചവരുടെ ആധിക്യവും കാരണം മുസ്‌ലിം അംഗബലം പതിവില്ലാത്ത വിധം കൂടുതലായിരുന്നു.
എന്നാൽ നേരത്തെ അവിടെ എത്തിയ ഹവാസിൻ സൈന്യം തന്ത്രപരമായ സ്ഥാനങ്ങളിൽ നിലയുറപ്പിച്ചിരുന്നു.
ഹവാസിൻ സൈന്യം മുസ്‌ലിങ്ങൾ ഹുനൈൻ താഴ്‌വരയിൽ പ്രവേശിച്ച ഉടനെ ആക്രമണം തുടങ്ങി.
അസ്ത്രവിദ്യയിൽ വിദഗ്ദ്ധർ ആയിരുന്ന ഹവാസിൻ സൈന്യത്തിന്റെ ആക്രമണത്തിൽ മുസ്‌ലിം സൈന്യം പതറിപ്പോയി.
ഹവാസിൻ കുതിരപ്പട കൂടി ആക്രമിച്ചതോടെ പുതു മുസ്‌ലിങ്ങൾ ആയവർ പിന്തിരിഞ്ഞോടി.
എന്നാൽ പ്രവാചകൻ മുഹമ്മദിന്റെ കീഴിൽ സ്വഹാബികൾ നിന്ന് പൊരുതാൻ ആരംഭിച്ചതോടെ യുദ്ധ ഗതി മാറി മറിഞ്ഞു.
സ്വഹാബിയായ പ്രവാചകൻ മുഹമ്മദിന്റെ പിതൃവ്യനുമായ അബ്ബാസ് ഇബിൻ അബ്ദുൽ മുത്തലിബിന്റെ വിളികേട്ട് ആദ്യ ഘട്ടത്തിൽ പിന്തിരിഞ്ഞ സൈനികർ കൂടി തിരിച്ചെത്തി ആക്രമണം ആരംഭിച്ചതോടെ ഹവാസിൻ സൈന്യം പിന്തിരിഞ്ഞോടി.
അവർ കൂടെ കൊണ്ട് വന്ന സമ്പത്തും കുടുംബത്തെയും ഉപേക്ഷിച്ചായിരുന്നു അവർ പലായനം ചെയ്തത്.
നേതാവായിരുന്ന മാലിക് ബിൻ ഔഫ് അന്നസ്‌രി അടക്കം രക്ഷപ്പെട്ടു.
അവരെ മുസ്‌ലിങ്ങൾ ഔത്താസ് എന്ന സ്ഥലം വരെ പിന്തുടർന്ന് ആക്രമിച്ചു.
വമ്പിച്ച യുദ്ധമുതൽ ഈ യുദ്ധത്തിൽ മുസ്ലിങ്ങൾക്ക്‌ ലഭിച്ചു.
ഹവാസിൻ(هوازن)നേതാവായ മാലിക് ബിൻ ഔഫ് അന്നസ്‌രി അടക്കമുള്ളവർ പിന്നീട് പ്രവാചകൻ മുഹമ്മദിന്റെ സന്നിധിയിൽ എത്തി ഇസ്‌ലാം സ്വീകരിച്ചു.
ഒരു നേതാവിന് വേണ്ട പരിഗണന പ്രവാചകൻ മുഹമ്മദ്‌ അദ്ദേഹത്തിന് നൽകി.
യുദ്ധത്തിൽ പിടിച്ചെടുത്ത സമ്പത്തും തിരിച്ചു നൽകപ്പെട്ടു.
ഹുഫൂഫ് ഇംഗ്ലീഷ് വിലാസം https://ml.wikipedia.org/wiki/Hofuf
സൗദി അറേബ്യയുടെ കിഴക്കൻ പ്രവിശ്യയിൽ പെട്ട ഒരു പ്രധാന പട്ടണമാണ് ഹുഫൂഫ്‌ , ( അറബി : الهفوف ‬ al-Hufūf ).
സമുദ്രനിരപ്പിൽ നിന്ന് 149 മീറ്റർ ഉയരത്തിൽ ആണ് ഹുഫൂഫ് സ്ഥിതി ചെയ്യുന്നത് .
ഈന്തപ്പന തോട്ടത്തിനും കൃഷിക്കും ഈ പട്ടണം പ്രസിദ്ധമാണ്.
അന്തരാഷ്ട്രനിലവാരത്തിലുള്ള റോഡ് ശ്രിംഖലയുള്ള നഗരമാണ് ഹുഫൂഫ്.
ദമാം - റിയാദ് തീവണ്ടിപാളം കടന്നുപോകുന്നത് ഈ പട്ടണത്തിലൂടെയാണ്.
ഇവിടെ ആഭ്യന്തരവ്യോമയാനഗതാഗതത്തിനായി ഒരു വിമാനതാവളവുമുണ്ട്.
അന്തരാഷ്ട്രവിമാനയാത്രയ്ക്കായി ദമാമിനേയും റിയാദിനേയും ആശ്രയിക്കുന്നു.
ഏറ്റവും അടുത്ത തുറമുഖം ദമാമിലാണ്.
കാലാവസ്ഥ Al Ahsa (1985–2010) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 32.7 (90.9) 37.8 (100) 41.2 (106.2) 45.0 (113) 49.0 (120.2) 50.6 (123.1) 50.8 (123.4) 50.0 (122) 48.0 (118.4) 45.6 (114.1) 45.8 (114.4) 32.5 (90.5) 50.8 (123.4) ശരാശരി കൂടിയ °C (°F) 21.2 (70.2) 24.2 (75.6) 28.9 (84) 35.1 (95.2) 41.5 (106.7) 44.4 (111.9) 45.7 (114.3) 45.4 (113.7) 42.3 (108.1) 37.6 (99.7) 29.9 (85.8) 23.4 (74.1) 35.0 (95) പ്രതിദിന മാധ്യം °C (°F) 14.7 (58.5) 17.2 (63) 21.5 (70.7) 27.2 (81) 33.3 (91.9) 36.3 (97.3) 37.8 (100) 37.2 (99) 33.8 (92.8) 29.2 (84.6) 22.4 (72.3) 16.6 (61.9) 27.3 (81.1) ശരാശരി താഴ്ന്ന °C (°F) 8.5 (47.3) 10.6 (51.1) 14.3 (57.7) 19.6 (67.3) 24.9 (76.8) 27.6 (81.7) 29.4 (84.9) 28.9 (84) 25.3 (77.5) 21.1 (70) 15.6 (60.1) 10.5 (50.9) 19.7 (67.5) താഴ്ന്ന റെക്കോർഡ് °C (°F) −2.3 (27.9) 1.0 (33.8) 0.7 (33.3) 7.3 (45.1) 17.0 (62.6) 18.3 (64.9) 19.8 (67.6) 19.7 (67.5) 17.3 (63.1) 13.0 (55.4) 5.8 (42.4) 0.8 (33.4) −2.3 (27.9) വർഷപാതം mm (inches) 15.0 (0.591) 11.6 (0.457) 16.2 (0.638) 10.7 (0.421) 2.1 (0.083) 0.0 (0) 0.0 (0) 0.9 (0.035) 0.0 (0) 0.6 (0.024) 5.1 (0.201) 21.1 (0.831) 83.3 (3.28) % ആർദ്രത 55 49 44 38 27 22 23 30 33 39 47 56 39 Source # 1: Jeddah Regional Climate Center ഉറവിടം # 2: Ogimet സമീപ പ്രദേശങ്ങൾ ദമാം അബ്‌കേക് ജബൽ അൽ-ഗാര ഗുഹകൾ - അൽ ഹസ പട്ടണത്തിൽ നിന്ന് 10 കി.
മി അകലെയുള്ള ഈ ഗുഹകൾ നിരവധി സന്ദർശകരെ ആകർഷിക്കുന്നു റിയാദ് അവലംബം പുറം കണ്ണികൾ Hofuf on www.
The-Saudi.net Jabal Qarah Archived 2019-09-13 at the Wayback Machine .
, Splendid Arabia: A travel site with photos and routes
ഹുബെർട്ടിൻ ഓക്ലർട്ട് ഇംഗ്ലീഷ് വിലാസം https://ml.wikipedia.org/wiki/Hubertine_Auclert
ഒരു പ്രമുഖ ഫ്രഞ്ച് ഫെമിനിസ്റ്റും സ്ത്രീകളുടെ വോട്ടവകാശത്തിന്റെ പ്രചാരകയുമായിരുന്നു ഹുബെർട്ടിൻ ഓക്ലർട്ട് (1848 ഏപ്രിൽ 10, സെന്റ് പ്രീസ്റ്റ്-എൻ-മുറാത്തിൽ - ഓഗസ്റ്റ് 4, 1914).
ഫ്രാൻസിലെ ഔവർഗെൻ പ്രദേശത്തെ ഒരു മധ്യവർഗ കുടുംബത്തിൽ ജനിച്ച ഹുബെർട്ടിൻ ഓക്ലർട്ടിന്റെ പിതാവ് 13 വയസ്സുള്ളപ്പോൾ മരിച്ചു.
ഓക്ലർട്ടിനെ അമ്മ റോമൻ കത്തോലിക്കാ കോൺവെന്റിൽ താമസിക്കാനും പഠിക്കാനും അയച്ചു.
ഒരു പെൺകുട്ടി എന്ന നിലയിൽ അവർ കന്യാസ്ത്രീയാകാൻ പദ്ധതിയിട്ടെങ്കിലും 16-ാം വയസ്സിൽ കോൺവെന്റ് വിട്ടു.
അമ്മയിൽ നിന്ന് അകന്നുപോയ അവർ അമ്മാവനോടൊപ്പം കുറച്ചു കാലം താമസിച്ചുവെങ്കിലും കുറച്ച് വർഷങ്ങൾക്ക് ശേഷം കോൺവെന്റിലേക്ക് മടങ്ങേണ്ടിവന്നു.
1869 ൽ കോൺവെന്റ് വിട്ട് പാരീസിലേക്ക് മാറി.
അവിടെ നെപ്പോളിയൻ മൂന്നാമൻ ചക്രവർത്തിയെ പുറത്താക്കുകയും മൂന്നാം റിപ്പബ്ലിക് സ്ഥാപിക്കുകയും ചെയ്തത് സ്ത്രീകളുടെ ഭാഗത്തുനിന്ന് ആക്ടിവിസത്തിന്റെ വാതിൽ തുറന്നു.
സ്ത്രീകൾക്ക് വിദ്യാഭ്യാസവും സാമ്പത്തിക സ്വാതന്ത്ര്യവും വിവാഹമോചനത്തെ നിയമവിധേയമാക്കാനും നെപ്പോളിയൻ കോഡിൽ മാറ്റങ്ങൾ ആവശ്യപ്പെടാൻ തുടങ്ങി.
രാഷ്ട്രീയ ആക്ടിവിസവും ഫെമിനിസവും
മരിയ ഡെറൈമസിന്റെയും ലിയോൺ റിച്ചറിന്റെയും ഉന്നത പ്രവർത്തനങ്ങളിൽ നിന്ന് പ്രചോദനം ഉൾക്കൊണ്ട ഓക്ലർട്ട് ഫെമിനിസ്റ്റ് ജോലികളിൽ ഏർപ്പെടുകയും ഒടുവിൽ റിച്ചറിന്റെ സെക്രട്ടറിയായി ജോലിയിൽ പ്രവേശിക്കുകയും ചെയ്തു.
ഒരു കത്തോലിക്കാ കോൺവെന്റിലെ അവരുടെ ജീവിതത്തിൽ ഇത് സ്വാധീനം ചെലുത്തി.
അക്കാലത്തെ പ്രമുഖ റിപ്പബ്ലിക്കൻ ഫെമിനിസ്റ്റുകളെപ്പോലെ അവർ ഒരു തീവ്രവാദ വിരുദ്ധയായി തീർന്നു.
ഫ്രഞ്ച് ഫെമിനിസ്റ്റ് പ്രസ്ഥാനത്തിന്റെ മുഖ്യ ആകർഷണം നിയമങ്ങളിലെ മാറ്റങ്ങളിലേക്കാണ് നയിക്കപ്പെടുന്നതെങ്കിലും വനിതാ നിയമസഭാ സാമാജികരുടെ കാഴ്ചപ്പാടുകളിൽ സ്ത്രീകൾക്ക് പൊതു ഓഫീസിലേക്ക് മത്സരിക്കാനുള്ള അവകാശം നൽകണമെന്നും അന്യായമായ നിയമങ്ങൾ ഒരിക്കലും പാസാകില്ലെന്നും അവകാശപ്പെട്ടുകൊണ്ട് ഓക്ലർട്ട് കൂടുതൽ മുന്നോട്ട് പോയി.
1876-ൽ സ്ത്രീകളുടെ വോട്ടവകാശത്തെ പിന്തുണയ്ക്കുന്നതിനായി അവർ സൊസൈറ്റി ലെ ഡ്രോയിറ്റ് ഡെസ് ഫെംസ് (സ്ത്രീകളുടെ അവകാശങ്ങൾ) സ്ഥാപിച്ചു.
1883-ൽ സംഘടന അതിന്റെ പേര് സൊസൈറ്റി ലെ സർഫ്രേജ് ഡെസ് ഫെംസ് (വിമൻസ് സഫറേജ് സൊസൈറ്റി) എന്ന് മാറ്റി.
1878 ൽ "ഇന്റർനാഷണൽ കോൺഗ്രസ് ഓൺ വിമൻസ് റൈറ്റ്സ്" പാരീസിൽ നടന്നു.
പക്ഷേ  അത് സ്ത്രീകളുടെ വോട്ടവകാശത്തെ പിന്തുണയ്ക്കാത്തതിൽ ഓക്ലർട്ടിന് ഇച്ഛാഭംഗം ഉണ്ടായി.
1880-ൽ ഓക്ലർട്ട് ഒരു നികുതി കലാപം ആരംഭിച്ചു.